**Ministru kabineta rīkojuma projekta**

**”Par Paula Stradiņa Medicīnas vēstures muzeja reorganizāciju un tā struktūrvienības – filiāles ”Jēkaba Prīmaņa Anatomijas muzejs” nodošanu Rīgas Stradiņa universitātei” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Valsts pārvaldes iekārtas likuma 15.panta pirmā daļa, kas nosaka, ka valsts pārvaldi reorganizē Ministru kabinets.Valsts pārvaldes iekārtas likuma 15.panta trešās daļas 3.punkts.Muzeju likuma 8.panta pirmā daļa, kas nosaka, ka muzeju reorganizē Ministru kabinets pēc Kultūras ministrijas vai citas ministrijas ierosinājuma, konsultējoties ar Muzeju padomi. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts ”Par Paula Stradiņa Medicīnas vēstures muzeja reorganizāciju un tās struktūrvienības - filiāles ”Jēkaba Prīmaņa Anatomijas muzejs” nodošanu Rīgas Stradiņa universitātei” (turpmāk – rīkojuma projekts) paredz reorganizēt veselības ministra pakļautībā esošo tiešās parvaldes iestādi ”Paula Stradiņa medicīnas vēstures muzejs” (turpmāk – Muzejs), atdalot no tās struktūrvienību – filiāli ”Jēkaba Prīmaņa Anatomijas muzejs” (turpmāk – Prīmaņa Anatomijas muzejs), un nodot Prīmaņa Anatomijas muzeju Rīgas Stradiņa universitātei (turpmāk – RSU). Prīmaņa Anatomijas muzejs jau no tā pirmsākumiem atrodas Kronvalda bulvārī 9, Rīgā, RSU valdījumā nodotā nekustamā īpašumā, kurā atrodas arī RSU Anatomijas un antropoloģijas institūts (jeb Anatomikums).Muzeja kolekciju Anatomikumā uzsāka veidot 20. gadsimta 20. gados kā mācību palīglīdzekli Medicīnas fakultātes studijām. Līdz 1987. gadam Prīmaņa Anatomijas muzeja kolekciju uzturēja RSU priekštecis - Rīgas Medicīnas institūts.RSU Senāts 2016.gada 22.novembrī pieņēma lēmumu (sēdes prot.1-2/22.11.16 4.p.) atbalstīt Prīmaņa Anatomijas muzeja nodošanu RSU. RSU lūdza Veselības ministriju atbalstīt Prīmaņa Anatomijas muzeja nodošanu RSU.Pēc nodošanas RSU Prīmaņa Anatomijas muzeju plānots pievienot RSU muzejam, veidojot vienotu RSU muzeju ar kopīgu infrastruktūru un personālu. RSU muzejs pēdējos gados ir attīstījies un tas 2015.gada 9.novembrī no Kultūras ministrijas saņēma Muzeja akreditācijas apliecību Nr.125. RSU muzeja krājums ir Nacionālā muzeju krājuma sastāvdaļa, kura uzturēšanu nodrošina RSU (RSU Komunikācijas departamenta struktūrvienība).RSU pārņem šādas *Muzeja likumā* noteiktā funkcijas, kuras turpina Prīmaņa Anatomijas muzejā realizēt normatīvajos aktos noteiktajā kārtībā: 1. uzturēt un veidot Prīmaņa Anatomijas muzejā esošo muzeja krājumu kā Nacionālā muzeja krājuma daļu un nodrošināt tā saglabāšanu,2. nodrošināt Prīmaņa Anatomijas muzejā esošo muzeja vērtību pieejamību sabiedrībai,3. veikt pētniecisko darbu anatomijas zinātnes mantojuma apzināšanā,4. veikt sabiedrības izglītošanu veselīga dzīvesveida popularizēšanai, 5. veikt citas *Muzeju likumā* norādītās funkcijas.Saskaņā ar Valsts pārvaldes iekārtas likuma 15.panta pirmo daļu Ministru kabinets izveido, reorganizē un likvidē tiešās pārvaldes iestādi, pamatojoties uz likumu vai pēc savas iniciatīvas, ievērojot valsts pārvaldes principus, veicot funkciju izvērtējumu, funkciju un pakalpojumu izmaksu salīdzinājumu un izvērtējot ietekmi uz iestādes saistībām.Informācija par Muzeja funkciju izvērtējumu, funkciju un pakalpojumu izmaksu salīdzinājumu, kā arī ietekmes izvērtējums uz iestādes saistībām ir sniegts anotācijas III sadaļas 6.punktā.Muzejs nodod RSU Prīmaņa Anatomijas muzeja krājumu – 5928 vienības 32 734,01 EUR vērtībā un eksponātu vitrīnas. Prīmaņa Anatomijas muzejā esošais muzeja krājums tiks izmantots atbilstoši *Muzeju likumam* un Ministru kabineta 2006.gada 21.novembra noteikumiem Nr.956 *“Noteikumi par Nacionālo muzeju krājumu”.*Prīmaņa Anatomijas muzeja krājums atradīsies tai pašā juridiskajā adresē. Lai nodrošinātu Prīmaņa Anatomijas muzeja pieejamību un darbu jaunā kvalitātē, RSU plāno ieguldīt līdzekļus atsevišķas muzejam piemērotas ēkas renovācijā vēsturiskajā Anatomikuma ēku kompleksā Kronvalda bulvārī 9, Rīgā. Muzeja ēkas renovācijas projektu ir saskaņojusi Valsts kultūras pieminekļu aizsardzības inspekcija. RSU muzeja izvietošana atsevišķā muzeja vajadzībām renovētā ēkā paplašinās iespējas piedāvāt Prīmaņa Anatomijas muzeja kolekcijas pieejamību plašam interesentu lokam. Muzejs būs pieejams atvērtā veidā. Līdz šim Prīmaņa Anatomijas muzejs bija pieejams, tikai iepriekš piesakoties, kas daļēji ierobežoja muzeja apmeklēšanu. Tiks palielināta iespēja veikt muzejpedagoģisko darbu un pētniecību, kā arī organizēt jauniešu profesionālās orientācijas pasākumus. Paula Stradiņa Medicīnas vēstures muzejs ir valsts iestāde, tādēļ tā struktūrvienības – Prīmaņa Anatomijas muzeja nodošanai piemērojams *Valsts pārvaldes iekārtas likums* un *Muzeju likums*. *Muzeju likuma* 8.panta pirmā nosaka, ka valsts muzeju filiāles reorganizē Ministru kabinets pēc Kultūras ministrijas vai citas ministrijas ierosinājuma, konsultējoties ar Muzeju padomi.Veicot Paula Stradiņa Medicīnas vēstures muzeja reorganizāciju saskaņā ar *Valsts pārvaldes iekārtas likuma* 15.panta trešo daļu, pēc Prīmaņa Anatomijas muzeja (struktūrvienības) nodošanas RSU, reorganizētā (sadalāmā) iestāde Paula Stradiņa Medicīnas vēstures muzejs turpinās pastāvēt. Šā panta pirmā daļa nosaka, ka tiešās pārvaldes iestādi reorganizē Ministru kabinets. Rīkojuma projekts nosaka, ka Prīmaņa Anatomijas muzejs tiek nodots RSU ar 2017.gada 1.jūliju.Latvijas Muzeju padome savā 2016.gada 3.februāra atzinumā Nr.1 norāda, ka Prīmaņa Anatomijas muzeja nodošana RSU un iekļaušana RSU muzeja sastāvā nodrošinās muzeja kolekciju aktīvāku izmantošanu, ciešāku saikni ar mērķauditoriju, kā arī pavērs iespējas muzeja infrastruktūras uzlabošanai, tādējādi sekmējot muzeja darba kvalitāti. Latvijas Muzeju padome norāda, ka, ja RSU nolemj izbeigt RSU muzeja darbību, tad Prīmaņa Anatomijas muzeja krājums ir atgriežams valsts īpašumā. Rīkojuma projekts paredz, ka īpašuma tiesības uz Prīmaņa Anatomijas muzeja krājumu RSU tiek nodotas uz laiku, kamēr RSU nodrošina tā izmantošanu muzejisko funkciju veikšanai. RSU Prīmaņa Anatomijas muzeja krājumu nedrīkst atsavināt trešajām personām.RSU pārņem Muzeja tiesības un pienākumus pret Prīmaņa Anatomijas muzeja darbiniekiem, kas izriet Prīmaņa Anatomijas muzeja nodošanas brīdī esošajām darba tiesiskajām attiecībām.Pŗīmaņa Anatomijas muzejs nav iesaistīts Eiropas finanšu instrumentu projektos, tam nav savu patstāvīgu finanšu saistību, nav iesaistīts tiesvedībās.RSU pāriet Prīmaņa Anatomijas muzeja lietvedība (arhīvs), tiesības un pienākumi pret Filiāles darbiniekiem, kas izriet Filiāles nodošanas brīdī esošajām darba tiesiskajām attiecībām, arī saistības, kas ir piekrītošas Prīmaņa Anatomijas muzejam tās normālā darba režīma nodrošināšanā, ievērojot to, ka Prīmaņa Anatomijas muzejs turpmāk turpinās pastāvēt kā RSU muzeja struktūrvienība. Rīkojuma projekts nosaka, ka RSU ir Prīmaņa Anatomijas muzeja saistību, tiesību un mantas pārņēmēja.Rīkojuma projekts nosaka, ka veselības ministram nedēļas laikā pēc šā rīkojuma stāšanās spēkā izveidot Paula Stradiņa Medicīnas vēstures muzeja reorganizācijas komisiju. Reorganizācijas komisijai veikt filiāles ”Jēkaba Prīmaņa Anatomijas muzejs” materiālo vērtību un finanšu līdzekļu inventarizāciju, noteikt šīs mantas vērtību un saistību apjomu, kā arī nodrošināt filiāles ”Jēkaba Prīmaņa Anatomijas muzejs” mantas un saistību, lietvedības (arhīva) nodošanu Rīgas Stradiņa universitātei saskaņā ar šā rīkojuma 1.punktā noteikto, kā arī pēc muzeja krājuma priekšmetu inventarizācijas pabeigšanas un muzeja krājuma vērtības noteikšanas organizēt muzeja krājuma priekšmetu atsavināšanas procedūru atbilstoši Ministru kabineta 2006.gada 21.novembra noteikumos Nr.956 ”Noteikumi par Nacionālo muzeju krājumu” 32.punktā noteiktajai kārtībai.Pēc rīkojuma pieņemšanas tiks noslēgta Ministru kabineta un RSU vienošanās par reorganizācijas nosacījumiem, ievērojot Valsts pārvaldes iekārtas likuma 15.panta sestajā daļas noteikumus. Rīkojuma projektam pievienots Ministru kabineta sēdes protokollēmums, ar ko veselības ministre A.Čakša ir pilnvarota Ministru kabineta vārdā noslēgt ar RSU vienošanos par Prīmaņa Anatomijas muzeja reorganizācijas nosacījumiem. RSU uzņemas visus ar krājuma izmantošanu saistītos apgrūtinājumus, t.sk. īpašnieka nosacījumus, kas ietverti Ministru kabineta un RSU vienošanās par reorganizācijas nosacījumiem, kā arī *Autortiesību likumā* un *Muzeju likuma* 10.panta pirmās daļas trešajā punktā noteikto attiecībā uz autortiesībām, ka muzejam ir tiesības saskaņā ar Autortiesību likumu īstenot autortiesības attiecībā uz tā valdījumā esošo muzeja krājumu.Veicot ar reorganizāciju saistīto funkciju izvērtējumu un pakalpojumu izmaksu salīdzinājumu un izvērtējot reorganizācijas ietekmi uz iestādes saistībām, tika ņemta vērā *Valsts pārvaldes iekārtas likuma* 10.pantā minēto valsts pārvaldes principu ievērošana, lai nodrošinātu reorganizācijas tiesiskumu un lietderību, ņemot vērā, ka Prīmaņa Anatomijas muzeja krājumu RSU var pārvaldīt efektīvāk, izmantojot to plašāk studentu apmācībai, ņemot vērā tā krājuma atrašanās vietas saistību ar Anatomikumu. Reorganizācija tiek veikta sabiedrības interesēs, lai efektīvāk nodrošinātu muzeja krājuma labāku pieejamību sabiedrībai, kās arī ņemot cilvēktiesību ievērošanu darbinieku tiesību nodrošināšanā, ievērojot atklātību pret sabiedrību (Muzeja mājas lapā savlaicīgi sniegta informācija sabiedrībai par paredzēto Prīmaņa Anatomijas muzeja pievienošanu RSU muzejam), paredzot pastāvīgi pārbaudīt un uzlabot sabiedrībai sniegto RSU muzeja pakalpojumu kvalitāti Prīmaņa Anatomijas muzeja krājuma izmantošanā. |
|  3. |  Projekta izstrādē iesaistītās institūcijas | Paula Stradiņa Medicīnas vēstures muzejsVeselības ministrijaRSU |
|  4. |  Cita informācija | RSU nav plānots nodot visu Muzeju, bet tikai vienu filiāli, jo:1. atšķiras RSU un Muzeja darbības mērķi - Muzeja darbības mērķis ir vākt, saglabāt, pētīt, izstādīt un popularizēt materiālās un nemateriālās liecības, kurām ir vēsturiska, zinātniska un memoriāla nozīme, kā arī ar tām saistītu informāciju par Latvijas un pasaules medicīnas vēsturi, lai veicinātu sabiedrības izglītošanu un attīstību. Savukārt, RSU muzeja misija ir iedvesmot potenciālos un esošos studentus studijām, bet darbiniekus – darbam RSU; veicināt sabiedrības izpratni par RSU kā vienu no vadošajām Latvijas augstskolām, šim nolūkam saglabājot un darot sabiedrībai pieejamu vēsturisko mantojumu par šo augstskolu no 1950. gada līdz mūsdienām. RSU Muzejs ir viens no RSU studentu rekrutēšanas un augstskolas reprezentācijas instrumentiem.2. Prīmaņa Anatomijas muzejs tika izveidots 1920.gadā kā mācību muzejs Latvijas Universitātes Medicīnas fakultātes vajadzībām. Kopš Prīmaņa Anatomijas muzeja dibināšanas muzejs ir atradies RSU telpās Kronvalda bulvārī 9, Rīgā un izmantots mācību procesa nodrošināšanai. 1987.gadā Prīmaņa Anatomijas muzejs tika nodots Muzejam un tā krājums iekļauts Nacionālajā muzeju krājumā. Ņemot vērā RSU izaugsmi un finansiālās iespējas, RSU spēs nodrošināt Prīmaņa Anatomijas muzeja uzturēšanu un attīstību (reorganizācijas rezultātā tiks veikts Prīmaņa Anatomijas muzeja pievienošana RSU muzejam, nevis Prīmaņa Anatomijas muzeja un RSU muzeja apvienošana). |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Prīmaņa Anatomijas muzeja darbinieki, kuri tiks pārcelti uz RSU muzeju.RSU muzeja darbinieki, kam pavērsies iespēja veikt plašu krājuma izpēti.RSU studenti, kam būs pieejams plašāks RSU muzeja krājums.Citi RSU muzeja apmeklētāji, kuram būs ērtāka pieeja ar muzeja ekspozīcijai (muzeja krājumiem) RSU muzeja ekspozīcijas kolekcijas sastāvā. |
| . 2. | Tiesiskā regulējuma ietekme uz tautsaimniecību un administratīvo slogu | Projektam nav ietekme uz tautsaimniecību un administratīvo slogu |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017. gads** | Turpmākie trīs gadi (tūkst. *euro*) |
| **2018. gads** | **2019. gads** | **2020. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **738 029** | **-2047** | **-4094** | **-4094** | **-4094** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 64 915 | -2047 | -4094 | -4094 | -4094 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **738 029** | **-2047** | **-4094** | **-4094** | **-4094** |
| 2.1. valsts pamatbudžets | 738 029 | -2047 | -4094 | -4094 | -4094 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| **5. Precizēta finansiālā ietekme:** | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Paula Stradiņa Medicīnas vēstures muzejam finansējums atbilstoši likumam „Par valsts budžetu 2017.gadam” apakšprogrammā 06.02.00 „Medicīnas vēstures muzejs”: Resursi izdevumu segšanai 738 029 *euro*, tai skaitā: pašu ieņēmumi 64 915 *euro*, dotācija no vispārējiem ieņēmumiem 673 114 *euro*. Izdevumi 738 029 *euro*, tai skaitā: atlīdzība 603 364 *euro*, t.sk. atalgojums 487 931 *euro*, preces un pakalpojumi 120 436 *euro*, kapitālie izdevumi 14 229 *euro*. Ietekme uz 2017.gada budžetuRīkojuma projekts paredz Paula Stradiņa Medicīnas vēstures muzeja filiāles Prīmaņa Anatomijas muzeja pievienošanu RSU muzejam. Prīmaņa Anatomijas muzeja plānotais finansējums 2017.gadam (sākot no plānotā pievienošanas brīža – 01.07.2017.)1. 1) 2017.gadā maksas pakalpojumu ieņēmumi: 2 047 euro

Vispārējā kārtībā sadalāmā dotācija no vispārējiem ieņēmumiem: 15 209 euro.Izdevumi atlīdzībai 17 256 euro.Ar rīkojuma projektu plānots RSU pārņemt šobrīd muzejā strādājošo darbinieku 4,5 slodzes, tādējādi rodot Paula Stradiņa medicīnas vēstures muzejā cilvēkresursu samazinājumu, un materiālās vērtības bez finanšu līdzekļiem, turpmāk organizējot Prīmaņa Anatomijas muzeja darbību pēc saviem ieskatiem. 2016.gada 12 mēnešos Prīmaņa Anatomijas muzeju kopā ir apmeklējuši 10015 apmeklētāji, no kuriem 7430 apmeklētāji bija RSU studenti, kuriem netiek piemērota maksa un pārējos 2585 apmeklētājos ietilpst apmeklētāji, kuriem tiek piemērotas atlaides.Līdz ar Prīmaņa Anatomijas muzeja nodošanu RSU plānots nodot 5 928 Nacionālā muzeja krājumu vienības 32 734 euro vērtībā un eksponātu vitrīnas, kas atbilstoši normatīvo aktu prasībām tiks nodotas reorganizācijas brīdī, sagatavojot pieņemšanas - nodošanas aktu.Līdz ar Prīmaņa Anatomijas muzeja nodošanu 06.02.00 apakšprogrammā rasts ietaupījums 15 209 euro no PSMVM filiāles nodošanas RSU, ko plānots novirzīt PSMVM esošo darbinieku motivācijai, kā arī darba par brīvdienām un svētku dienām apmaksai. Ietekme uz 2018.gada budžetu un turpmākajiem gadiem1. 2) Prīmaņa Anatomijas muzeja plānotais finansējums 2018.gadam maksas pakalpojumu ieņēmumi: 4 094 euro.

Vispārējā kārtībā sadalāmā dotācija no vispārējiem ieņēmumiem: 30 417 euro.Izdevumi atlīdzībai : 34 511 euro.Attiecīgi 06.02.00. apakšprogrammā rasto ietaupījumu 30 417 euro no PSMVM filiāles nodošanas RSU plānots novirzīt PSMVM esošo darbinieku motivācijai, kā arī darba par brīvdienām un svētku dienām apmaksai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts neprasīs papildus valsts budžeta līdzekļus ne Prīmaņa Anatomijas muzejam, ne RSU (pārņemto krājumu uzturēšana notiks RSU budžeta līdzekļu ietvaros). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Veselības ministrija līdz 2017.gada 1.jūlijam nodrošinās nepieciešamo grozījumu veikšanu Ministru kabineta 2009.gada 27.oktobra noteikumos Nr.1233 ”Paula Stradiņa Medicīnas vēstures muzeja nolikums” un Ministru kabineta 2013.gada 10.septembra noteikumos Nr.808 ”Paula Stradiņa Medicīnas vēstures muzeja maksas pakalpojumu cenrādis”.  |
| 2. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paula Stradiņa Medicīnas vēstures muzeja mājas lapā ir izvietota informāciju par gaidāmo Prīmaņa Anatomijas muzeja nodošanu RSU.Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Viedokli par Prīmaņa Anatomijas muzeja nodošanu RSU sniedza Latvijas Muzeju padome. |
| 3. | Sabiedrības līdzdalības rezultāti | Latvijas Muzeju padome atbalsta Prīmaņa Anatomijas muzeja nodošanu RSU, iekļaujot to RSU muzeja sastāvā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Noteikumu projekta izpildi nodrošinās Veselības ministrija, Paula Stradiņa Medicīnas vēstures muzejs, RSU |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Paula Stradiņa Medicīnas vēstures muzeja reorganizācijas rezultātā RSU tiek nodota tā struktūrvienība –Prīmaņa Anatomijas muzejs.Saskaņā ar *Valsts pārvaldes iekārtas likuma* 15.panta trešo daļu veiktās reorganizācijas rezultātā, nododot Anatomijas muzeju (struktūrvienību) nodošana RSU, tiek veikta Paula Stradiņa Medicīnas vēstures muzeja reorganizācija, kuras rezultātā sadalāmā iestāde Paula Stradiņa Medicīnas vēstures muzejs turpina pastāvēt. Rīkojuma projekts neparedz papildu jaunu institūciju izveidi.Paula Stradiņa Medicīnas vēstures muzeja funkcijas reorganizācijas rezultātā netiek grozītas. Rīkojums projekts neparedz sašaurināt vai paplašināt pārvaldes funkcijas. |
|  3. | Cita informācija | Nav |

*Anotācijas V sadaļa – projekts šo jomu neskar.*

Veselības ministre Anda Čakša

Vīza: Valsts sekretārs Kārlis Ketners

L.Zandberga 67876041

Lasma.Zandberga@vm.gov.lv

I.Brūvere 67876061

Ieva.Bruvere@vm.gov.lv